text: Motorcyklist dræbt: Ramte parkeret bil 
  14 juli 2015 kl. 18.18
  Med to timers mellemrum er to motorcyklister fra Esbjerg kørt galt. Den ene blev dræbt, da han ramte en parkeret bil på Skolebakken i Esbjerg, mens den anden er overført med helikopter til Odense efter ulykke ved Oksbøl.
  Ulykken i Esbjerg skete kl. 17.18. En 21-årig mand kørte på Skolebakken og kørte ind i en parkeret bil. En tilkaldt læge erklærede ham død på stedet, oplyser vagtchef Ole Aamann til TV SYD. De pårørende er underrettet.
  Ved 19.30-tiden mistede en 25-årig mand herredømmet over en lånt motorcykel i en højre-kurve på Præstegårdsvej i Oksbøl. Han kørte ud over en skrænt og endte i noget buskads på en mark.
  - Han var ved bevidsthed, og er måske sluppet lettere fra uheldet. Han blev dog overført med læge-helikopter til Odense, fortæller vagtchefen.
  - Vi flyver mere flere i dag, hvor vi har muligheden for hurtige overførslen, forklarer ham.
  